Bjarne Riis står over for at skulle sige et ufrivilligt farvel til sit livsværk, efter at Tinkoff-Saxos russiske holdejer, Oleg Tinkov, har smidt ham på porten. Det skriver avisen BT på sin hjemmeside.

Læs også : VIDEO: Portræt af excentrikeren Oleg Tinkov

Ifølge avisen har Oleg Tinkovs administrerende direktør, Stefano Feltrin, mandag morgen sendt en mail til medarbejderne på cykelholdet, hvor han meddeler, at Riis officielt er "suspenderet".

Læs også : Officielt: Riis sælger sit cykelhold til Tinkov

Stefano Feltrin har ikke ønsket at kommentere på sagen over for BT, der citerer en anonym kilde på Tinkoff-Saxo for, at ingen ved, præcis hvilke konsekvenser det får. Det er derfor uvist, hvad der er den eksakte årsag til suspenderingen.

Forholdet forværret

Oleg Tinkov er kendt som en excentriker, der flere gange offentligt har blandet sig i den daglige ledelse af holdet.

Ifølge den franske avis L'Equipe led forholdet mellem ham og Bjarne Riis et knæk underløbet Tirreno-Adriatico tidligere på året, da han åbent gav udtryk for, at han ikke var tilfreds med Alberto Contadors præstation, og at han af samme årsag ønskede en af Bjarne Riis' sportsdirektører degraderet.

Bjarne Riis var ligeledes ikke til stede under sidste uges prestigefulde løb Milano-San Remo

Læs også : Saxo Bank tager et år mere med Riis og Tinkov

Den russiske rigmand købte cykelholdet af Bjarne Riis i 2013, hvorefter danskeren fortsatte som sportslig chef.

Læs også : Kom helt tæt på Bjarne Riis i ny dokumentar